דוד קאסוטו

דוד קאסוטו (נולד ב-27 בספטמבר 1937) הוא אדריכל ישראלי.

==ביוגרפיה==
קאסוטו נולד בשנת 1937 בפירנצה שבאיטליה ל ונתן קאסוטו - רופא עיניים ורבה הראשי של פירנצה. במהלך מלחמת העולם השנייה זקניו לבית דיג'ואקינו ודודתו חולדה קמפניינו, מצאו עבורו מסתור לבדו בביתה של משפחה נוצרית עד תום המלחמה. אביו המשיך לכהן כרבה של העיר ועסק בהצלת פליטים יהודים עד שלבסוף נתפס ונשלח למחנה אושוויץ ולבסוף נרצח ב"צעדת המוות" בח' בשבט תש"ה. קאסוטו עלה לארץ ישראל במרץ 1945 במסגרת עליית פרינסס קאתלין יחד עם בני משפחה נוספים, בהם זקניו וחולדה קמפניינו, דודתו. הוא חי זמן קצר עם אמו ששבה מהמחנות ושני אחיו ששרדו את השואה למעט אחותו הקטנה שנספתה ולא שרדה. האם עבדה במעבדה בבית החולים הדסה הר הצופים. ב-13 באפריל 1948 (ד' בניסן ה'תש"ח), נספתה בטבח "שיירת הדסה". קאסוטו גדל אצל סבו משה דוד קאסוטו פרשן המקרא. את לימודי האדריכלות השלים בטכניון בשנת 1963 ולאחר מכן עבד במשרדו של האדריכל יוסף שנברגר (בין השאר עבד על פרויקט בניין ישיבת כוכב מיעקב וישיבת סלונים) ובמשרדו של אדריכל דוד רזניק (בין השאר עבד על בניין שגרירות ברזיל ויד קנדי). עבד כשותף במשרדו של ישראל לויט (תכנן בנייני מגורים ומבני ציבור שונים). לאחר מספר שנים יצא לדרך עצמאית, תוך שהוא מתמחה בתכנון בתי כנסת ומבני ציבור. היה מיוזמי מוזיאון יהדות איטליה ועמד בראשו.

במהלך השנים פעל במגזר הציבורי. בין השנים 1993 – 1998 שימש קאסוטו בתפקיד סגן ראש עיריית ירושלים ובמסגרת תפקידו היה ממונה על תיק התרבות והיה יו"ר "חברת מוריה" העירונית שבמסגרתה תוכננו ובוצעו צירי תנועה ומבני ציבור. כמו כן ערך את תוכנית האב האסטרטגית לירושלים 2020. ב-1993, כאות לפועלו בעיר ולפועלו החברתי (יו"ר חברת יהודי איטליה בישראל במשך 35 שנה), הדליק משואה בהר הרצל. בשנת 2013 הוענק לו אות יקיר העיר ירושלים. בשנת 2007 קיבל מידי שגריר איטליה גם תואר אצילות מממשלת איטליה. קאסוטו החל ללמד באוניברסיטת אריאל בשנת 1997 ואף עמד בראש המחלקה לאדריכלות בין השנים 2004–2008. במהלך השנים פרסם מאמרים בתחומי האדריכלות והאמנות היהודית וכן תכנן כ-200 מבנים למגזר הפרטי והציבורי בירושלים בפרט ובשאר חלקי הארץ.

קאסוטו חבר המועצה הציבורית של תנועת הימין אם תרצו.

==בניינים נבחרים שתכנן==

==גלריית תמונות==
<gallery>
maalot01.JPG|חזית בית הכנסת אוהל נחמה
Maalot02.JPG|מראה כללי של אולם התפילה בבית הכנסת אוהל נחמה
HADASA.JPG|בית הדסה
NirK4-01.JPG|בניין ישיבת ניר קריית ארבע
kyavne01.jpg|חזית בית הכנסת בקבוצת יבנה
</gallery>

==ספרים ומאמרים==
*יאיר ורון: דוד קאסוטו - שני עולמות, הוצאת אוניברסיטת אריאל, 2021
*David Cassuto Due Mondi, הוצאת אדיפיר, 2017
*בתי כנסת באיטליה בתקופת הבארוק, בתוך "ועשו לי מקדש" (עורכים: יעקב אשל, אהוד נצר, דוד עמית ודוד קאסוטו), הוצאת רשות המחקר, המכללה האקדמית יהודה ושומרון, אריאל תשס"ד
*ושכנתי בתוכם, קובץ מוקדש לבעיות יסוד בארכיטקטורה של בתי הכנסת, משרד החינוך והתרבות, המחלקה לתרבות תורנית, ירושלים תשל"ז.
*הכותל המערבי, קובץ מאמרים בשאלות עיצוב רחבת הכותל המערבי, הוצאת אגודת האינג'נרים והארכיטקטים בישראל, משרד החינוך והתרבות, המחלקה לתרבות תורנית, 1975.
* עם ראובן גפני ואריה מורגנשטרן, החורבה: שש מאות שנים של התיישבות יהודית בירושלים, הוצאת יד יצחק בן-צבי, התש"עג-2013
*צבי אורגד ודוד קאסוטו, "בית הכנסת של אונטרלימפורג: סוגיות בשחזור בית כנסת שחרב", בתוך ניצה דוידוביץ ודן סואן (עורכים), אל גיא צלמוות: חוויית השואה בראייה רב־תחומית (תל אביב: רסלינג, 2015), 294–265 (תרגום של המאמר לעיל שיצא לאור ב־Boston: Academic Studies Press, 2015).

==קישורים חיצוניים==
* דוד קאסוטו: [https://www.youtube.com/watch?v=4YLLeVCXO4I אדריכלות בתי הכנסת בעולם האיסלאמי], אוניברסיטת בן-גוריון בנגב, מאי 2013
* מיכאל יעקובסון: [https://michaelarch.wordpress.com/2015/05/21/סיבוב-בבית-הכנסת-אוהל-נחמה-בשכונת-טלבי/ סקירה אדריכלית על בית הכנסת אוהל נחמה בטלביה] באתר 'חלון אחורי', 21 במאי 2015
* מיכאל יעקובסון: [https://michaelarch.wordpress.com/2016/05/18/סיבוב-בישיבת-קריית-ארבע-ובגן-קבר-ברוך-ג/ סקירה על בניין ישיבת ניר קריית ארבע], באתר 'חלון אחורי', 18 במאי 2016
* מיכאל יעקובסון: [https://michaelarch.wordpress.com/2021/08/07/סיבוב-בגשר-של-דוד-קאסוטו-במעלה-אדומים/ סיבוב בגשר של דוד קאסוטו במעלה אדומים], באתר 'חלון אחורי', 7 באוגוסט 2021
* 
* מיכאל יעקובסון: [https://michaelarch.wordpress.com/2022/02/09/%D7%A1%D7%99%D7%91%D7%95%D7%91-%D7%91%D7%91%D7%A0%D7%99%D7%99%D7%9F-%D7%9C%D7%97%D7%A7%D7%A8-%D7%94%D7%A1%D7%A8%D7%98%D7%9F-%D7%91%D7%90%D7%95%D7%A0%D7%99%D7%91%D7%A8%D7%A1%D7%99%D7%98%D7%AA-%D7%91/ סיבוב בבניין לחקר הסרטן באוניברסיטת בר-אילן], באתר 'חלון אחורי', 9 בפברואר 2022
* מיכאל יעקובסון: [https://michaelarch.wordpress.com/2024/05/31/%d7%a1%d7%99%d7%91%d7%95%d7%91-%d7%91%d7%91%d7%99%d7%aa-%d7%94%d7%9b%d7%a0%d7%a1%d7%aa-%d7%94%d7%9b%d7%a0%d7%a1%d7%aa-%d7%a9%d7%91%d7%9e%d7%a9%d7%9b%d7%9f-%d7%94%d7%9b%d7%a0%d7%a1%d7%aa-%d7%91/ סיבוב בבית הכנסת שבמשכן הכנסת בירושלים], באתר 'חלון אחורי', 31 במאי 2024

==הערות שוליים==

קטגוריה:אדריכלים ישראלים
קטגוריה:בוגרי הטכניון - מכון טכנולוגי לישראל: אדריכלות
קטגוריה:בוגרי הצופים הדתיים
קטגוריה:חברי המועצה הציבורית של אם תרצו
קטגוריה:יקירי ירושלים
קטגוריה:ישראלים ילידי איטליה
קטגוריה:יתומי צה"ל
קטגוריה:משיאי משואה ביום העצמאות: 1993
דוד קאסוטו
קטגוריה:סגל אוניברסיטת אריאל בשומרון: בית ספר לארכיטקטורה
קטגוריה:עולים במלחמת העולם השנייה
קטגוריה:ישראלים שנולדו ב-1937